Einsdæmið með Davíð - eftirlaun hans og bréfaskriftir

Ef einhver stendur fjárhagslega vel að vígi að yfirgefa starfsvettvang sinn nú á þessum krepputímum þá ætti það að vera Davíð Oddsson.

Skjátlist mér ekki mun hann njóta a.m.k. fjórfaldra eftirlauna þegar starfstíma hans lýkur. Þið leiðréttið mig endilega ef þetta er rangt - en svo virðist sem Davíð eigi rétt á óskertum eftirlaunum sem 1)Seðlabankastjóri, 2) forsætisráðherra, 3) alþingismaður, og 4)borgarstjóri í Reykjavík. Það held ég hljóti að vera einsdæmi að einn maður eigi svo ríkan eftirlaunarétt - að minnsta kosti hlýtur það að vera fádæmi.

Það er raunalegt að sjá Seðlabankastjórana Davíð Oddsson og Eirík Guðnason streitast við að sitja sem fastast þrátt fyrir beiðni forsætisráðherra um að þeir víki úr stóli Seðlabankastjóra og semji um starfslok. Fleiri eru augljóslega sömu skoðunar, því Lars Christensen, yfirmaður greiningardeildar Danske Bank, segir þvermóðsku Davíðs Oddssonar vera beinlínis "neyðarlega" (sjá hér).

Bréf Davíðs til Jóhönnu Sigurðardóttur er sömuleiðis sérkennileg smíði. Þar sakar hann forsætisráðherra um pólitíska valdníðslu sem eigi sér engin fordæmi um gjörvallan hinn "vestræna heim" ef ég man orðalagið rétt. Hefur Jóhanna þó ekki annað af sér brotið en að gera Seðlabankastjórunum heiðarlega grein fyrir vilja ríkisstjórnarinnar.

Og gleyminn er Davíð.

Sjálfur hefur hann áður skrifað bréf sem forsætisráðherra, eins og fram kemur í greinargóðri samantekt á bloggi Friðriks Þórs Guðmundssonar þar sem rifjuð eru upp bréfaskrif Davíðs frá fyrri tíð, þ.e.:

Bréf til Sverris Hermannssonar fv. Landsbankastjóra vegna vaxtaákvörðunar ... og ...
Bréf til biskups Íslands vegna smásöguskrifa sr. Arnar Bárðar Jónssonar þáverandi fræðslufulltrúa Þjóðkirkjunnar.

Í bréfinu til Sverris sem m.a. er rifjað upp í Fréttablaðinu í dag, sagði Davíð m.a. ...

... ef þið lagið ekki þvæluna, sem þið gerðuð í síðasta vaxtaóðagoti, er það endanlegt dæmi þess að þið vitið ekki hvað þið eruð að gera og þá mun ég sjá til þess fyrr en nokkurn grunar að menn komi að bankanum sem viti hvað þeir eru að gera. Ég vil fá svar frá þér ­ annað en skæting í fjölmiðlum ­ strax ­ því ég mun ekki sitja lengur kyrr ...

Einsdæmi??

Fyrri ummæli:
Hubris

Það er athyglisvert að lesa vef DV núna . Þeir hafa fylgt Davíð eftir frá því morgunsárið- hann er á flótta af einum stað á annan - en forðast Seðlabankann-sjálfan" vinnustaðinn"

Í allan morgun hefir verið hávaðasöm mótmælastaða við Seðlabankann og fjölmennt lögreglulið ásamt víkingasveitinni - bæði utan og innandyra.

Svona líða dagarnir - þar til Seðlabankafrumvarpið verður samþykkt og þessari martröð létt af þjóðinni. Og umheiminum bíður þess að rétta okkur hjálparhönd- lánafyrgreiðslu og opnun út í umheiminn- þegar Seðlabankastjórinn er á braut.

||

Er ekki tími til kominn á hinu nýja gjaldþrota Íslandi að breyta þeim reglum að ráðamenn geti verið með margföld eftirlaun. Varla höfum við geð eða efni á að borga sjálftökumönnunum margföld laun.

Ég veit ekki alveg í hvaða heimi menn hafa verið hér í gegnum árin, en nú er um að gera að leggja þetta botnlausa rugl af sem einhverjir "snillingar" fyrri tíma hafa sett á. Sér og sínum til góða að sjálfsögðu.

Skrítið annars, hvaða birtingarmyndir "sjálftakan" hefur.

En eðli hennar er alltaf hið sama; græðgi og siðleysi.

||

Bankastjórar eru látnir fjúka á degi hverjum í hinum vestræna heimi. Hér erum við að tala um Seðlabankastjóra, sem er allt annað.

||

Það er margt að gerast í fyrsta skipti í okkar unga lýðveldi.

||

Hvað þarf að ganga á í einu samfélagi áður en hægrimenn samþykkja að hrófla megi við bankastjórum Seðlabanka? Er kanski möguleiki að þeir viðurkenni fyrir sjálfum sér að ef bankastjórarnir þrír væru einhverjir hagfræðingar án pólitískra tengsla væri fyrir löngu búið að reka þá.

||

Þetta er náttúrulega alveg með ólíkindum hvernig maðurnn lætur.

Sjálfur var hann nú ekki að hika við hlutina. Ég man ekki betur en að hann hafi bara lagt Þjóðhagsstofnun niður í heilu lagi, þegar honum líkaði ekki efnahasspáin og stofnunin hlýddi ekki skipunum hans um hvernig spáin ætti að vera.

Hans tími er liðinn, en hann þekkir ekki sinn fardaga.

Hann er næstum eins og Emil í Kattholti, nema það er ekki hægt að senda hann út í skúr að tálga.

||

Hvernig væri að mæta heima hjá Davíð ef hann þorir ekki að láta sjá sig í Seðlabankanum? Er hann með vonda samvisku eða hvers vegna stundar hann ekki vinnuna sína, fyrst hann ætla ekki að hlaupa burt frá hálfkláruðu verki?

||

Ef á að útiloka alla hagfræðinga með pólitísk tengs, þá verða sennilega fáar umsóknir um djobbið. Már Guðmundsson er sagður líklegur... hann er Krati.

||

Ef þetta er svar við minni athugasemd Gunnar, þá er þetta bara útúrsnúningur hjá þér.

||

Og enn seiglast Gunnar Th. í vörninni. OMG!

Fjórföld há eftirlaun ofan á annað

- og ef ég man rétt átti DO beinan þátt í eftirlaunarlaga -ósómanum. Vissulega er ekki "allt slæmt DO að kenna" - FLOKKURINN beitti jú bolabrögðum áður en DO fæddist svo hann gat ekki tekið þátt, né varið þau frekar en Gunnar! Lesið "Atómstöðina" etiri HKL, ef hafið meiri áhuga á bókmenntum en sögu!

||

Ingimundur og Eiríkur hafa hvorugir verið við stjórnmálaflokka kenndir. Hver er að verja þá?

Eiríkur hefur starfað í Seðlabankanum í 40 ár, þar af 15 ár sem bnakastjóri. Það var flokksbróðir Ólínu sem skipaði hann, Sighvatur Björgvinsson.

Ingimundur hefur mjög góða menntun í starfið og hún er smabærileg við það sem gengur og gerist hjá Seðlabönkum "í hinum vestræna heimi"

||

Einmitt, Ingimundur frændi minn er fagmaður fram í fingurgóma og skynsamur.

Og hann sagði af sér!

||

Svarbréf Ingimundar segir eiginlega allt um fljótfærni Jóhönnu. Ný lög um Seðlabankann hefðu leyst allan vanda, en það var greinilega ekki nóg.

http://www.sedlabanki.is/lisalib/getfile.aspx?itemid=6804

||

Ingimundur hefði kannski getað gert rétta hluti í bankanum við aðrar aðstæður. Þessir tveir skuggar Davíðs eiga samúð mína eins og fleiri sem troðið hefur verið á.

Ummæli:
Er ekki stóravandamálið í þessari þremenningastjórn bankastjórnarinnar að einn þeirra hefur öll ráð hinna tveggja og ræður algjörlega för- en það versta af öllu er að viðkomandi er í stjórnmálastarfi þarna og það í hæsta ráðaflokki . Rangur maður á röngum stað- það hefur heldur betur sannast...

Verkefni: Samþykki
Merking: Já